English: Thank you, Deputy Presiding Officer. I won't trouble myself with the deliberately offensive comments of the last speaker, and the factually incorrect comments. I thank the Chair of the Legislation, Justice and Constitution Committee for their scrutiny and for the summary of that scrutiny in his contributions. We continue to take seriously the points they raise and it does lead to changes in drafting. I think it's a good thing that we do then respond to the merits points that they raise. Even if we don't always agree there is, I think, a clear explanation of the differing positions, and I think that's important. I note the agreement from the Welsh Conservatives on the restrictions in respect of Denmark. The four Governments within the United Kingdom have met again. I participated in those meetings. We've had conversations between our respective chief medical officer departments. We've agreed to maintain and review the position in Denmark in another two weeks' time. That's because we should then have more evidence about how successful those restrictions in Denmark have been, but also to have more evidence on the epidemiology and the sharing of information. I should say the Government of Denmark, I think, have been responsible and very good partners in identifying the issue and acting promptly and working with us and other countries. I find myself in an odd position with Conservatives who were originally opposed to travel restrictions but who are now concerned over the lifting of the restrictions that they opposed in the first place. But, as Andrew R.T. Davies knows, we set out previously and indeed in my contribution again today that coronavirus is seeded across the country. We said that before the firebreak, when that was doubted by Conservatives. We then saw rates increase in every county of the country despite the stay at home measures that people observed. The national measures are easy to follow. That's the advice we had from our scientific committee, the technical advisory cell. That was set out in the report beforehand, but also in the regular summaries that we're providing each week as well. That also set out that local restrictions had made a difference, but that a network of different local measures were no longer coherent, and people were finding it more difficult to follow the guidance. And, again, we need to move away from a wholly rules-based approach and actually get to where people behave, and encourage people to think differently and behave differently, because that is going to be essential to us in terms of our combating of the virus before, in the months ahead - and it is months ahead - we do expect to get a vaccine. On Rhun ap Iorwerth's points, a number of points he made are really policy questions in terms of the support. Of course, we're having a debate tomorrow with a range of suggestions, but the £500 payment applications have started this week. They're going to be backdated to the start of the firebreak, 23 October, so progress is being made. I expect to make more progress on testing policy over the next week or so, and I'll confirm that in a statement to Members. Now, that, of course, doesn't require a change in the regulations; that's actually a policy and implementation matter. In terms of the longer term challenges, we do need to see - . We said before that it'll take two to three weeks from the end of the firebreak to understand where we are, and then to see if we do need to take additional measures in any other part of Wales. And I tried to set that out again in opening today. So, it's not a matter that we have simply put from our minds. It's always possible we'll need to come back to this. And that brings me back to Christmas. And, again, I note what Rhun ap Iorwerth said in his contribution, that this is a dangerous pandemic. This is indeed a dangerous pandemic. It's a highly infectious virus that is taking lives in every single community across the country. The vaccine is in the future. It is not in the here and now. The choices we make in the here and now will come back to us in the next few weeks. So, the choices we make about the people we see and the contact we have with them, the time we spend with them, make a huge difference. The vaccine is not a cause to loosen our grip and throw away the gains that we've made. And our foresight, and looking ahead to the festive season at the end of the year, should make us all think about what we're prepared to do, because if we can't collectively do the right thing together, then, actually, we may find ourselves in a position that, before we get to the middle of December, the virus may have taken off again and caused such harm that there may be a need to intervene further. That is not what the Government wants to see happen. We want to see people take responsibility and to think about their choices, to measure their own risk and the risk they present to other people, because if we can't do that together, then we will be faced and potentially forced into making really difficult and unpleasant choices. And I do not want to intervene in people's lives any more than I have to to keep the country safe. So, I thank Members for their contributions in today's debate. I commend both sets of regulations to Members and ask you to support them.
Welsh: Diolch, Dirprwy Lywydd. Ni fyddaf yn mynd i drafferth i ymateb i sylwadau bwriadol sarhaus y siaradwr diwethaf, a'r sylwadau ffeithiol anghywir. Diolch i Gadeirydd y Pwyllgor Deddfwriaeth, Cyfiawnder a'r Cyfansoddiad am eu gwaith craffu ac am y crynodeb o'r gwaith craffu hwnnw yn ei gyfraniadau. Rydym ni'n parhau i gymryd o ddifrif y pwyntiau y maen nhw'n eu codi ac mae hynny'n arwain at newidiadau wrth ddrafftio. Rwy'n credu ei fod yn beth da ein bod ni wedyn yn ymateb i'r pwyntiau rhinwedd y maen nhw'n eu codi. Hyd yn oed os nad ydym ni bob amser yn cytuno, ceir, rwy'n credu, esboniad clir o'r gwahanol safbwyntiau, ac rwy'n credu bod hynny'n bwysig. Rwy'n nodi y cytundeb gan y Ceidwadwyr Cymreig ar y cyfyngiadau o ran Denmarc. Mae'r pedair Llywodraeth yn y Deyrnas Unedig wedi cyfarfod eto. Cymerais i ran yn y cyfarfodydd hynny. Rydym ni wedi cael sgyrsiau rhwng ein priod adrannau prif swyddogion meddygol. Rydym ni wedi cytuno i gynnal ac adolygu'r sefyllfa yn Nenmarc ymhen pythefnos arall. Y rheswm am hynny yw y dylem ni wedyn fod â mwy o dystiolaeth ynghylch pa mor llwyddiannus fu'r cyfyngiadau hynny yn Nenmarc, ond hefyd i fod â mwy o dystiolaeth ar yr epidemioleg a rhannu gwybodaeth. Dylwn i ddweud bod Llywodraeth Denmarc, rwy'n credu, wedi bod yn bartneriaid cyfrifol a da iawn wrth nodi'r mater a gweithredu'n brydlon a gweithio gyda ni a gwledydd eraill. Rwy'n canfod fy hun mewn sefyllfa ryfedd gyda'r Ceidwadwyr a oedd yn gwrthwynebu cyfyngiadau teithio yn wreiddiol ond sydd bellach yn pryderu am godi'r cyfyngiadau yr oedden nhw'n eu gwrthwynebu iyn y lle cyntaf. Ond, fel y gŵyr Andrew R.T. Davies, fe wnaethom ni nodi yn flaenorol ac yn wir yn fy nghyfraniad i unwaith eto heddiw fod y coronafeirws wedi ymwreiddio ledled y wlad. Fe wnaethom ni ddweud hynny cyn y cyfnod atal byr, pan oedd y Ceidwadwyr yn amau hynny. Yna fe welsom ni gynnydd yn y cyfraddau ym mhob sir yn y wlad er gwaethaf y mesurau aros gartref a ddilynwyd gan bobl. Mae'r mesurau cenedlaethol yn hawdd eu dilyn. Dyna'r cyngor a gawsom ni gan ein pwyllgor gwyddonol, y gell cyngor technegol. Nodwyd hynny yn yr adroddiad ymlaen llaw, ond hefyd yn y crynodebau rheolaidd yr ydym ni'n eu darparu bob wythnos hefyd. Roedd hynny hefyd yn dangos bod cyfyngiadau lleol wedi gwneud gwahaniaeth, ond nad oedd rhwydwaith o wahanol fesurau lleol yn gydlynol mwyach, a bod pobl yn ei chael hi'n anoddach i ddilyn y canllawiau. Ac, unwaith eto, mae angen i ni symud oddi wrth ddull gweithredu sy'n gyfan gwbl seiliedig ar reolau a chyrraedd sefyllfa lle mae pobl yn ymddwyn, ac annog pobl i feddwl yn wahanol ac ymddwyn yn wahanol, oherwydd bydd hynny'n hanfodol i ni o ran ymladd y feirws cyn y gallwn ni, yn y misoedd sydd i ddod - ac mae'n fisoedd i ddod - ddisgwyl cael brechlyn. O ran pwyntiau Rhun ap Iorwerth, mae nifer o'r pwyntiau a wnaeth yn gwestiynau polisi mewn gwirionedd o ran y gefnogaeth. Wrth gwrs, rydym ni'n cael dadl yfory gydag amrywiaeth o awgrymiadau, ond mae'r ceisiadau am daliadau o £500 wedi dechrau yr wythnos hon. Maen nhw'n mynd i gael eu ôl-ddyddio i ddechrau'r cyfnod atal byr, 23 Hydref, felly mae cynnydd yn cael ei wneud. Rwy'n disgwyl gwneud mwy o gynnydd o ran profi polisi dros yr wythnos neu ddwy nesaf, a byddaf yn cadarnhau hynny mewn datganiad i'r Aelodau. Nawr, nid yw hynny, wrth gwrs, angen newid yn y rheoliadau; mater o bolisi a gweithredu yw hynny mewn gwirionedd. O ran yr heriau tymor hwy, mae angen i ni weld - . Fe wnaethom ni ddweud o'r blaen y byddai hi'n cymryd dwy i dair wythnos o ddiwedd y cyfnod atal byr i ddeall ble'r ydym ni, ac yna i weld a oes angen i ni gymryd camau ychwanegol mewn unrhyw ran arall o Gymru. A cheisiais nodi hynny unwaith eto yn fy sylwadau agoriadol heddiw. Felly, nid yw'n fater yr ydym ni wedi ei roi o'n meddyliau. Mae bob amser yn bosibl y bydd angen i ni ddod yn ôl i hyn. Ac mae hynny'n dod â mi yn ôl at y Nadolig. Ac, unwaith eto, rwy'n nodi yr hyn a ddywedodd Rhun ap Iorwerth yn ei gyfraniad ef, fod hwn yn bandemig peryglus. Mae hwn wir yn bandemig peryglus. Mae'n feirws heintus iawn sy'n cymryd bywydau ym mhob un cymuned ledled y wlad. Mae'r brechlyn yn y dyfodol. Nid yw ar gael ar hyn o bryd. Bydd y dewisiadau y byddwn ni'n eu gwneud ar hyn o bryd yn dod yn ôl atom yn ystod yr wythnosau nesaf. Felly, mae'r dewisiadau y byddwn ni'n eu gwneud am y bobl y byddwn ni'n eu gweld a'r cyswllt sydd gennym â nhw, yr amser yr ydym yn ei dreulio gyda nhw, yn gwneud gwahaniaeth enfawr. Nid yw'r brechlyn yn rheswm i lacio ein gafael a gwastraffu'r enillion yr ydym ni wedi eu gwneud. A dylai ein rhagwelediad, ac edrych ymlaen at dymor y Nadolig ddiwedd y flwyddyn, wneud i ni i gyd feddwl am yr hyn yr ydym ni'n barod i'w wneud, oherwydd os na allwn ni wneud y peth iawn gyda'n gilydd, yna, mewn gwirionedd, efallai y byddwn yn canfod ein hunain mewn sefyllfa lle y gallai'r feirws fod wedi cynyddu unwaith eto, cyn i ni gyrraedd canol mis Rhagfyr, ac achosi cymaint o niwed fel y gallai fod angen ymyrryd ymhellach. Nid dyna y mae'r Llywodraeth yn dymuno ei weld yn digwydd. Rydym ni eisiau i bobl gymryd cyfrifoldeb a meddwl am eu dewisiadau, i fesur eu risg eu hunain a'r risg y maen nhw yn ei chyflwyno i bobl eraill, oherwydd os na allwn ni wneud hynny gyda'n gilydd, yna byddwn ni'n wynebu, ac o bosibl yn cael ein gorfodi, i wneud dewisiadau anodd ac annymunol iawn. Ac nid wyf i'n dymuno ymyrryd ym mywydau pobl mwy nag y mae'n rhaid i mi i gadw'r wlad yn ddiogel. Felly, rwy'n diolch i'r Aelodau am eu cyfraniadau yn y ddadl heddiw. Rwy'n cymeradwyo y ddwy gyfres o reoliadau i'r Aelodau ac yn gofyn i chi eu cefnogi.